Але нават у самай вялікай зале філіяла не змесціць усё тое, што ўбірала ў сябе асоба Фёдара Шклярава. Не хапіла б часу і распавесці аб усім гэтым на акдрыцці выставы. Тым больш што шмат хто хацеў узяць слова, каб узгадаць нешта пра першага дырэктара, павіншаваць музей з юбілеем, зрабіць камплімент і падзякаваць тым, хто на той час ішоў поруч і дагэтуль годна працягвае справу.